NaiveNeuron/SloPal huggingface dataset:
Hlina, Alojz, poslanec NR SR (2023-12-08):
Vážený pán predseda, vážený pán minister, vážené kolegyne, kolegovia, dovoľte mi aj k tomuto sa vyjadriť. Ja som sa tu snažil aj k iným a teraz takú, podám aj takú malú správu z parlamentu, že čo sa tu deje, nech ľud vie, koho si zvolil. My sme vlastne teraz zaradili do skráteného konania návrhy zákonov na zrušenie prokuratúry, trestného zá... všetko, čo, čo chceli, všetko majú bez toho, aby to prešlo výborom. Tesne predtým sme schválili zákon, a počúvajte teraz dobre, ktorý viaže sociálnu dávku na produkt konkrétnej firmy. Toto dokázal schváliť slovenský parlament. Čiže sociálna dávka bude viazaná na produkt, komerčný produkt konkrétnej firmy. To sme, prísne vzaté, teraz schválili. Teraz sme pri zákone o vodách, hovoríme o ČOV-kách a čo sa, čo sa ide robiť? Sedí tu s nami pán Kmec. Ja vás teda pekne vítam, ja teda očakávam, že zareagujete na príspevok pána Horeckého teda odborne. Teda tak by... nie? Lebo viete, že načo to vlastne vzniklo toto tu celé, tieto parlamenty, hej, aby to... Proste kultúrou, evolúciou, procesom sme sa k niečomu dopracovali, tu má sedieť minister, ktorý predkladá ten zákon a vie na to reagovať. A ja si myslím, že to je hrozne nepoctivé, okrem toho, čo som už spomenul, že už vás tu vidím druhýkrát. Už ste tu namiesto pána Druckera, teraz ste tu namiesto pána Tarabu. Ja keď si, keď teda ideme zakladať nové ministerstvo, pán Danko, že možno by stálo za to, založiť nové ministerstvo alebo vytvoriť funkciu minister pre sedenie v sále. Nie? Neznie, to neznie moc honosne, čo? Tak dobre, tak môžme tomu dať nejaký iný názov, ale proste to by bol multifunkčný minister, ktorý by vlastne tu len sedel jak taký puk, pardon za výraz, usmieval sa... (Prerušenie vystúpenia predsedajúcim.)
Bugár, Béla, podpredseda NR SR (2017-06-14):
Vážené panie poslankyne, páni poslanci, nechcem každého po mene upozorniť, aby teda nevyrušoval rokovanie, ale asi to budem musieť urobiť, pokiaľ tu nebude väčší kľud. (Ruch v sále.) Takže ďalej v rozprave vystúpi ako posledný pán poslanec Viskupič. Nech sa páči, máte slovo. [Pokračovanie rokovania o návrhu poslancov Národnej rady Slovenskej republiky Jaroslava Pašku, Márie Janíkovej, Edity Pfundtner, Ľubomíra Želiezku a Martiny Šimkovičovej na vydanie zákona, ktorým sa mení a dopĺňa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov , tlač 598.]
Hrnčiar, Andrej, podpredseda NR SR (2018-12-13):
Štyri faktické poznámky. Nech sa páči, pán poslanec Pčolinský.
Kamenický, Ladislav, poslanec NR SR (2013-05-28):
Ďakujem. V rozprave nevystúpili žiadni poslanci. Pán predseda, dajte, prosím, hlasovať o tom, že Národná rada Slovenskej republiky podľa § 38 ods. 3 zákona Národnej rady Slovenskej republiky č. 566/1992 Z. z. o Národnej banke Slovenska v znení neskorších predpisov berie na vedomie Správu o výsledku hospodárenia Národnej banky Slovenska za rok 2012 (tlač 450).
B. Bugár, podpredseda NR SR: (2004-06-30):
(Hlasovanie.) Prítomných 125 poslancov, za návrh 94, proti 9, zdržalo sa 20 poslancov, nehlasovali 2. Konštatujem, že tento návrh pána poslanca Buriana sme schválili. Nech sa páči.
B. Bugár, podpredseda NR SR: (2004-10-22):
D. Podracká, poslankyňa: Ďakujem, pán poslanec, za vašu reakciu. Chcela by som len doplniť, že aj peniaze, o ktorých sa tu toľko hovorí, sú súčasťou kultúry. A myslím si, že matka, aj keď je prvorodička, by nemala byť deklasovaná iba na úlohu matky, ktorá sa musí sama o všetko postarať, pretože ak je takto žena matka deklasovaná, v podstate to je znakom úpadku kultúry a kultúrneho redukcionizmu.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 51 za, 77 proti, 5 sa zdržalo, 1 nehlasoval. Ani tieto návrhy sme neschválili. A teraz pristúpime k hlasovaniu o návrhoch, ktoré odzneli v rozprave pána Poliačika.
Matovič, Igor, poslanec NR SR (2014-11-08):
Pán minister, sklamali ste ma. Doteraz som vás považoval za to lepšie v SMER-e. Počul som a viem o tom, že máte dlhodobo vnútri v SMER-e vy osobne veľký problém so kšeftami Pavla Pašku v zdravotníctve. Dnes ste schopný sem prísť a obhajovať túto zlodejinu. Sklamali ste ma na plnej čiare a myslím si, že aj ostatných slušných ľudí v SMER-e, ktorí určite takí aj tam sú. A tak isto aj ostatných slušných voličov vládnej strany SMER, ktorí určite takí sú. Hlboko som sa vo vás sklamal. Keď hovoríte, že odovzdáte Slovensko v lepšom stave, ako ste ho prebrali, tak ja vám poviem, v akom ho odovzdáte. Dnes po šesť a pol roku, čo vládnete Slovensku, ste zvýšili dlh Slovenska o 22 mld. eur. 22 mld. eur je 660 mld. korún, 660 mld. korún je 660-tisíc mil. korún a to znamená, že za túto sumu, ktorú ste zavesili na krk našich detí a vnúčat, sme mohli postaviť 660-tisíc trojizbových bytov. Inak povedané, za necelých sedem rokov ste boli schopní spáchať dlh, v podstate okradnúť ľudí tejto krajiny o 660-tisíc trojizbových bytov. Inak povedané, ak by ste nevládli, ak by ste sa zodpovedne správali k tomuto štátu, ktorý vám ľudia vo voľbách zvolili, každý pár, ktorý by sa zosobášil najbližších 15 rokov, mohol mať zadarmo od štátu na začiatok venovaný trojizbový byt. Toto je spravovanie Slovenskej republiky stranou SMER – sociálna demokracia. Toto je podľa vás zodpovedné hospodárenie štátu, toto je podľa vás odovzdanie Slovenska v lepšom stave, ako ste ho prebrali. Každá rodina mohla mať do vienka zadarmo trojizbový byt. Ani jedna rodina sa nemusela celý život zadlžiť hypotékou a mohla si žiť dobrý život, ale vám ide o vašich kamarátov zbohatlíkov, ktorým tunelujete štát.
Hrnčiar, Andrej, podpredseda NR SR (2019-05-10):
Dávam slovo spoločnému spravodajcovi z výboru pre pôdohospodárstvo a životné prostredie poslancovi Vladimírovi Matejičkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
P. Hrušovský, podpredseda NR SR: (2001-12-06):
P. Koncoš, minister pôdohospodárstva SR: Celková produkcia ovocia na Slovensku je 128 tisíc ton ročne, z toho, žiaľ, asi len jedna tretina sa produkuje v intenzívnych ovocných sadoch, ktoré zaberajú výmeru necelých 6800 ha. Na zlepšenie situácie ministerstvo už dlhodobo prijalo zásadné opatrenia v dotačnej podpore. Pôvodne bola dotácia na zakladanie intenzívnych sadov ovocia vo výške do 200 tisíc korún na 1 ha, po zvýšení cien a nákladov obstarávacích sa táto dotácia od roku 2000 zvýšila do výšky 300 tisíc korún na 1 ha, maximálne 40 % z obstarávacích nákladov na založenie 1 ha ovocného sadu. V roku 2001 len na ovocné sady bola dotačná podpora 93 mil. korún. To je druhá najvyššia po roku 1996, keď sa dotačná podpora na zakladanie ovocných sadov vôbec zaviedla. Z tejto sumy sa vysadí v tomto roku približne 400 ha ovocných sadov. Samozrejme, časť výsadby bude pokračovať v nasledujúcom roku. Okrem toho sa dotačne podporuje aj výstavba klimatizovaných skladov ovocia. Tá je až do výšky 50 % investičných nákladov a rovnako sa podporuje aj obstaranie závlah pri zakladaní intenzívnych ovocných sadov do 50 % investičných nákladov a takisto podpora na využívanie závlah do výšky 70 % nákladov spotrebovanej energie a vody. Pri prevádzkovaní a pri zakladaní odbytových organizácií výrobcov sa prvé tri roky poskytujú dotácie na úhradu prevádzkových nákladov až do výšky 3 mil. korún ročne. Podmienkou je... (Pozerám sa na poslanca Juriša, neviem, či ide alebo nejde. Rovnako sa môžem pozerať aj na vašu pani susedu, pani poslankyňu Keltošovú.) (Ruch v pléne.)
Kmec, Stanislav, poslanec NR SR (2019-06-25):
Zápisnica o výsledku tajného hlasovania o návrhu na voľbu kandidátov na sudcov Ústavného súdu Slovenskej republiky, ktoré sa konalo dňa 25. júna 2019, opakovaná voľba. Na tajné hlasovanie o návrhu na voľbu kandidátov na sudcov Ústavného súdu Slovenskej republiky bolo v opakovanej voľbe vydaných a poslanci si osobne prevzali 147 hlasovacích lístkov, teda na voľbe bolo prítomných 147 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na sudcov Ústavného súdu Slovenskej republiky v opakovanej voľbe všetci poslanci odovzdali hlasovacie lístky. Zo 147 odovzdaných hlasovacích lístkov bolo 6 neplatných a 141 platných. Podľa platných hlasovacích lístkov overovatelia zistili, že za - Katarína Čechová: hlasovalo za 24, proti 64, zdržalo sa 53, - Rudolf Čirč: za hlasovalo 48, proti 59, zdržalo sa 34, - Ladislav Duditš: hlasovalo za 34, proti 65, zdržalo sa 42, - Libor Duľa: hlasovalo za 72, proti 41, zdržalo sa 28, - Michal Ďuriš: hlasovalo za 25, proti 65, zdržalo sa 51, - Boris Gerbery: hlasovalo za 2, proti 81, zdržalo sa 58, - Martina Jánošíková: hlasovalo za 41, proti 58, zdržalo sa 42, - Štefan Kseňák: hlasovalo za 5, proti 73, zdržalo sa 63, - Peter Kubík: hlasovalo za 17, proti 69, zdržalo sa 55, - Michal Matulník: hlasovalo za 27, proti 67, zdržalo sa 47, - Peter Melicher: hlasovalo za 72, proti 41, zdržalo sa 28, - Edita Pfundtner: hlasovalo za 74, proti 35, zdržalo sa 32, - Zuzana Pitoňáková: hlasovalo za 21, proti 71, zdržalo sa 49, - Peter Straka: hlasovalo za 60, proti 51, zdržalo sa 30, - Robert Šorl: hlasovalo za 47, proti 58, zdržalo sa 36. Na voľbu kandidátov na sudcov Ústavného súdu Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní v opakovanej voľbe boli za kandidátov na sudcov Ústavného súdu Slovenskej republiky zvolení: Edita Pfundtner. Keďže nebol zvolený potrebný počet kandidátov na sudcov Ústavného súdu Slovenskej republiky, vykoná sa nová voľba. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky. Ďakujem.
Jurinová, Erika, podpredsedníčka NR SR (2015-05-12):
Pán poslanec Podmanický.
B. Bugár, podpredseda NR SR: (2003-04-25):
(Prerušenie rokovania o 10.05 hodine.) (Pokračovanie rokovania o 10.45 hodine.)
Figeľ, Ján, podpredseda NR SR (2014-12-10):
Vyhlasujem všeobecnú rozpravu za skončenú. Pán navrhovateľ, chcete sa ešte vyjadriť? (Reakcia navrhovateľa.) Nie. Spravodajcovia zrejme už tiež sa nechcú vyjadriť. Ďakujem všetkým trom. Prerušujem rokovanie o týchto dvoch bodoch programu. Teraz pristúpime k prvému čítaniu o návrhu poslanca Národnej rady Slovenskej republiky Martina Poliačika na vydanie zákona, ktorým sa mení zákon č. 251/2012 Z. z. o energetike a o zmene a doplnení niektorých zákonov v znení neskorších predpisov . Tento návrh zákona je pod tlačou 1302 a návrh na jeho pridelenie do výborov je v rozhodnutí č. 1306. Dávam znovu slovo pánovi poslancovi Poliačikovi na uvedenie návrhu.
Laššáková, Jana, podpredsedníčka NR SR (2014-12-12):
S reakciou pán podpredseda Figeľ, nech sa páči, máte slovo.
Bugár, Béla, podpredseda NR SR (2010-08-06):
Pán poslanec Kubovič.
Pfundtner, Edita, poslankyňa NR SR (2016-03-23):
Sľubujem. (Potlesk.)
Glváč, Martin, podpredseda NR SR (2017-05-17):
Ďakujem. Chce sa vyjadriť spravodajca? Nie je tomu tak. Pán spravodajca? Nie. Ďakujem, nie je tomu tak. Prerušujem rokovanie o tomto bode programu. Pristúpime k prvému čítaniu o návrhu poslancov Mariana Kotlebu, Milana Uhríka, Rastislava Schlosára a Juraja Kolesára na vydanie zákona, ktorým sa dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov. Návrh zákona je uverejnený ako tlač 535. Návrh na jeho pridelenie na prerokovanie výborom je v rozhodnutí č. 551. Dávam slovo poslancovi Milanovi Uhríkovi, aby návrh zákona uviedol. Nech sa páči, pán poslanec. (Rokovanie o návrhu poslancov Národnej rady Slovenskej republiky Mariana Kotlebu, Milana Uhríka, Rastislava Schlosára a Juraja Kolesára na vydanie zákona, ktorým sa dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tlač 535.)
Madej, Róbert, poslanec NR SR (2011-10-21):
Ďakujem pekne. Pán predseda, prosím, dajte hlasovať o poslednom, treťom pozmeňovacom návrhu zo správy s odporúčaním gestorského výboru schváliť.
Richter, Ján, poslanec NR SR (2024-10-23):
Hlasovali sme o všetkých pozmeňujúcich a doplňujúcich návrhoch. Podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Danko, Andrej, predseda NR SR (2019-09-13):
Poprosím kľud. Pán poslanec, nech sa páči.
P. Hrušovský, predseda NR SR: (2005-11-08):
Nech sa páči, pán poslanec Ševc. J. Ševc, poslanec: Ďakujem pekne, pán predseda. Myslím si, že situácia, o ktorej dneska rokujeme, je zložitejšia, lebo sa dotýka nielen Národnej rady, ale aj obyvateľov Slovenska. Pán kolega Jarjabek pokúsil sa analyzovať naše súvislosti politické i s tým, čo sa deje na medzinárodnej politickej scéne. Vážené dámy, vážení páni, skutočne situácia na slovenskej politickej scéne bez akéhosi kontextu, ktorý by sme nechceli vidieť alebo ktorý vidíme, môže doviesť našu spoločnosť aj do takých tragických udalostí, ako je tomu na Západe. Odbúranie sociálneho charakteru štátu tým, že prišlo tu k nejakej politickej zmene po roku 1989, ukazuje, že nie všetko je tak jednoznačné a jednoduché a nie tak ľahké alebo odľahčené. Slovensko tiež sa dostalo do situácie, keď sme zlikvidovali sociálny charakter štátu. Ak si niekto nechce dneska uvedomiť, že aj na Slovensku môže prísť k sociálnemu výbuchu, je na veľkom omyle. A ak ho chceme predísť, poďme spoločne sa zamyslieť ako ďalej. A jediné východisko, a v tom podporujem pána poslanca Jarjabka, sú predčasné parlamentné voľby. Ďakujem.
Jurinová, Erika, podpredsedníčka NR SR (2014-11-09):
Páni poslanci, ja by som vás poprosila, aby ste boli slušní. Pán poslanec Galko.
Drdul, Dominik, poslanec NR SR (2020-11-25):
Kolega, veľmi správne si podotkol, že nám bolo projektované, ako to bude celé fraška, ako to je celé našité na jednu osobu, ako sme tendenčne upravovali zákon kvôli jednému kandidátovi, ktorý napokon nekandiduje. Veľmi správne si podotkol, že teda sme s tým boli veľmi dlho a obsiahlo konfrontovaní a ako kontrast sme ponúkli jeden z najtransparentnejších, ak nie najtransparentnejší proces výberu kandidáta na generálneho prokurátora. To hovorí myslím samo osebe dosť.
Blanár, Juraj, podpredseda NR SR (2022-06-17):
To bolo záverečné slovo pani komisárky. Chcem sa spýtať ešte pani spravodajkyne, či má záujem o záverečné slovo, ak nie, hlasovať o tomto návrhu, presnejšie o tejto správe budeme v utorok o sedemnástej hodine. Pani komisárka, ďakujeme, pani spravodajkyňa, rovnako ďakujeme za spoluprácu a prerušujem rokovanie o tejto správe. Vážené panie poslankyne, páni poslanci, vyhlasujem teraz dvadsaťminútovú prestávku, možno to zaokrúhlime na 12.30 h, na prestavenie systému a budeme pokračovať v schôdzi na vyslovenie nedôvery členovi vlády, v tomto prípade ministrovi hospodárstva Richardovi Sulíkovi. Ďakujem, prerušujem rokovanie. (Prerušenie rokovania o 12.06 hodine.) (Po prerušení rokovania 66. schôdze NR SR a po prestávke pokračovalo rokovanie 67. schôdze NR SR.) 1
Glváč, Martin, podpredseda NR SR (2018-10-23):
Pani poslankyňa, nechcete to prečítať naozaj k tomu zákonu, ku ktorému budeme potom rokovať?
Fronc, Martin, poslanec NR SR (2015-06-16):
Ďakujem, už je to bezpredmetné, pán predseda. Chcel som tiež, aby bola správa o migrantoch. Takže ďakujem, že ste to zaradili.
Glváč, Martin, podpredseda NR SR (2017-06-19):
Prosím, kľud v sále.
M. Číž, podpredseda NR SR: (2007-09-11):
Otváram všeobecnú rozpravu. Chcem vám oznámiť, že som ani k tomuto bodu programu nedostal písomnú prihlášku do rozpravy, preto sa pýtam, kto sa do rozpravy hlási ústne? Poprosím tabuľu. Ďakujem. Ak nikto, uzatváram možnosť podať ústnu prihlášku do rozpravy a vyhlasujem všeobecnú rozpravu za skončenú. Ďakujem pánovi podpredsedovi za predloženie série návrhov z dielne jeho ministerstva a pánovi spravodajcovi, prirodzene, a prerušujem rokovanie o tomto bode programu. Teraz, vážené kolegyne, kolegovia, by sme mali pristúpiť k prerokovaniu série zákonov z dielne ministerstva pôdohospodárstva, ktoré by mal predložiť pán minister Jureňa. Takže pokiaľ sa nachádza v blízkosti rokovacej sály, poprosím ho, aby sa do nej dostavil. Vážené kolegyne, kolegovia, vzhľadom na to, že pán minister Jureňa sa zatiaľ do sály nedostavil a on predkladá teraz štyri návrhy zákonov, takže prerušujem na päť minút rokovanie Národnej rady a poprosím Kanceláriu Národnej rady, aby zabezpečili prítomnosť pána ministra v rokovacej sále. Takže, vážené kolegyne, kolegovia, dovoľte, päťminútová prestávka. (Päťminútová prestávka.) (Po prestávke.)
Mičovský, Ján, poslanec NR SR (2013-09-24):
Ďakujem, pán poslanec Gál, ja som až prekvapený, možnože až milo vašou reakciou. Ja naprosto súhlasím s tým, že taký zákon tu ešte nikto nevymyslel ani nevymyslí, ktorý by pôsobil tak, že pokiaľ ho lotri dostanú do rúk, tak že nenájdu nejakú možnosť, ako ho zneužiť. A som presvedčený, že statočný človek aj s tým najhorším zákonom dokáže statočne nakladať tak, aby nespôsobil škodu tým, koho riadi, alebo za čo zodpovedá. Len isté prekvapenie do tohto vkladám, lebo ja si určite za chvíľočku pozriem napríklad vaše hlasovanie pri zákone o štátnom podniku, keď viem, že napríklad vaša strana dosť jednoznačne, ale možno sa mýlim, možno to nebolo jednoliate, bola proti tomuto zákonu, ktorý riešil možnosti, ako práve urobiť to, čo ste vy teraz rozprávali, veľmi prudko a veľmi adresne zvýšiť osobnú zodpovednosť ľudí, ktorí sedia na vysokých stoličkách, za svoje rozhodnutia. Zodpovednosť dotiahnuť tu do tej miery, že ak človek dokázateľne urobí zle rozhodnutia, ktoré boli v priamom rozpore so starostlivosťou riadneho hospodára o to, o čo sa tento šéf mal starať, takže na to doplatí nie symbolickým no, no, no, alebo ročným platom, alebo odvolaním a poslaním do Bruselu, ale doplatí na to – myslím, že ste to aj povedali – povinnosťou uplatiť, splatiť škodu, ktorú som spôsobil, ktorú spôsobil a ktorú možno bude za neho musieť splácať ešte aj jeho potomok. Takže na jednej strane ste ma potešili, na druhej strane rozmýšľam, prečo, prečo to vlastne nevieme urobiť, keď myslím, že aj pán Procházka to tak povedal, a vidím, že to viacerí vieme sa zhodnúť, že tu je riešenie. Dávajme do vysokých funkcií ľudí, ktorí budú postavení pod hrozbu, ak vedome urobia niečo zlé, tak to budú musieť zaplatiť. Ideálne riešenie, nemusíme ani veľa riadkov dať do takéhoto zákona. Takže to by som celkom chcel oceniť. A ak náhodou ste hlasovali proti tomuto zákonu, tak mi poraďte mimo tejto debaty, mimo faktickej poznámky, že ako to urobíme, keď ju dám tretíkrát, aby ste ju podporili, napríklad.
Žiga, Peter, podpredseda NR SR (2023-12-14):
Pani poslankyňa Šrobová.
Kéry, Marián, poslanec NR SR (2014-11-09):
Veľmi pekne a pokojne vám chcem povedať, že za CT prístroj nebola vyplatená... (Poslanec Frešo nahnevane pristúpil k rečníkovi so slovami: „Som alebo nie som fašista?!“ ) Nie. Nie ste. Povedal som, že máte metódy blízke Josephovi Goebbelsovi. Demokrat v priamom prenose. Za CT prístroj nebola vyplatená... (Prerušenie vystúpenia predsedajúcou.)
Žiga, Peter, podpredseda NR SR (2024-09-26):
Ďalším vystupujúcim v rozprave je pán poslanec Hajko.
Saková, Denisa, podpredsedníčka vlády a ministerka hospodárstva SR (2024-05-14):
Ďakujem veľmi pekne, pán predsedajúci, za záverečné slovo. Vážený pán poslanec, ten zákon nerobíme kvôli jednej firme. (Reakcie z pléna.) Vy ste... kľud. Pán poslanec, nerobíme to kvôli jednej firme, tento zákon robíme kvôli ľuďom, kvôli 20-tisíc Humenčanom, ktorí skoro zostali vo februári bez tepla, tridsať. Momentálne aj keď sa nekúri, tak musia byť dodávky teplej vody. Žiaľ, v minulosti sa takéto veci nestali, a preto na to musíme reagovať teraz, keď nám spoločnosť, ktorá dodáva teplo a teplú vodu pre Humenné, oznámila, že ide do konkurzu. Keď sme sa pozreli na existujúcu právnu úpravu, tak neriešila všetky varianty alebo všetky kroky, ktoré musí vláda z povinnosti voči občanom spraviť, keďže firma, ktorá dodáva teplo a teplú vodu, ide do konkurzu. Aby som vám ešte doplnila jednu informáciu, táto firma zásobuje elektrickou energiou, teplom aj teplou vodou ešte priemyselný park. A napríklad v tom priemyselnom parku je jedna spoločnosť, ktorá významným spôsobom prispieva k rastu mesta, vyrába nejaké polychemické alebo technologické nejaké vlákna. Zamestnáva niekoľko desiatok ľudí, dokonca myslím, že vyše sto. Táto firma nás žiadala o to, ak raz nebudeme dodávať plyn pre túto konkrétnu spoločnosť, dňom odstávky daného plynu sa prestane vyrábať aj elektrická energia, prestanú im ísť stroje, všetky tie umelé vlákna, rozpustené chémie im zostanú v strojoch a budú mať škodu 60 až 80 miliónov eur. Preto túto situáciu riešime teraz a riešime ju rýchlo a riešime ju v skrátenom legislatívnom konaní. A preto ju neriešime v rámci zákona o regulácii sieťových odvetví. Pretože vzhľadom na to, že tento parlament nebol na tejto schôdzi ani predchádzajúcej schôdzi tak funkčný, ako sme si to predstavovali, a zákon o ÚRSO ide do druhého čítania až na júnovej schôdzi, tak preto to riešime v skrátenom legislatívnom konaní teraz a hneď. Opakujem, nie je to kvôli jednej firme, je to celková úprava všetkých zákonov, ktoré som čítala, keď som predkladala tento zákon na skrátené legislatívne konanie, aby ktorékoľvek mesto v budúcnosti, ak im bude krachovať dodávateľ tepla, tak aby vláda vedela vyhlásiť mimoriadnu situáciu na tomto území a aby sme sa mohli dostať k tepelným zariadeniam firmy, ktorej bude odobratá licencia z akéhokoľvek dôvodu, pretože nebude spĺňať zákonné podmienky na licenciu, aby dodávala teplo, aby sme ľuďom zabezpečili ich základné životné potreby. Ďakujem. (Potlesk.)
Žiga, Peter, podpredseda NR SR (2024-01-31):
Ďalší v rozprave vystúpi pán poslanec Gábor Grendel. Nech sa páči.
Číž, Miroslav, podpredseda NR SR (2015-06-23):
Ďakujem. Faktické poznámky – páni poslanci Mikuš, Hlina, Fecko, Kolesík. Uzatváram možnosť prihlásiť sa s faktickou poznámkou. Slovo má pán poslanec Mikuš.
M. Číž, podpredseda NR SR: (2007-12-06):
Spoločným spravodajcom, ktorého navrhol gestorský výbor pre hospodárstvo, je pán poslanec Pelegrini. Má slovo.
Vetrák, Milan, poslanec NR SR (2021-03-31):
Tak neviem, prečo si myslíte, že by som mal reagovať na úplne všetko, ale neviem, ako myslíte, že by som sa mal vyjadriť k GMO. (Reakcia z pléna.) Pretože viete, či som za? Ja, ja nie som nejakým, poviem za seba, ja nie som nejakým veľkým zástancom GMO, pretože GMO môžu mať, ak nie sú pod prísnou kontrolou a reguláciou, aj nepriaznivé dôsledky na, nielen na životné prostredie, ale na zdravie ľudí. Ale zase, myslím si, že netreba sa brániť tomu aj pokroku, aj veciam, ktoré, ktoré jednoducho sa v oblasti vedy a výskumu realizujú, pretože zoberte si, že niektoré, niektoré plodiny aj v poľnohospodárstve bez toho, aby podliehali výskumu, aby boli odolné voči škodcom a podobne. Asi sa úplne nevyhneme tomu, žeby sme odignorovali GMO, ale treba to mať pod prísnou kontrolou. Ja si myslím, že Európska únia k tomu pristupuje oveľa korektnejšie ako napríklad Spojené štáty americké. Ako nebránil by som sa tomu, že by, nesúhlasím s tým, aby to bolo úplne zakázané, ale súhlasím s tým, aby to bolo pod prísnou kontrolou a aby sa to používalo skôr výnimočne. Ale poviem na záver ešte, že ja sa necítim nejakým odborníkom v tejto oblasti, hoci som sa oblasti poľnohospodárstva venoval po, po skončení školy štyri roky. Bol som aj členom negociačných skupín, ktoré rokovali o vstupe do Európskej únie v oblasti poľnohospodárstva, čiže viem o tom, mám o tom isté kvantum informácií, ale nejako do hĺbky dnes sa tomu nevenujem. Čiže len zopakujem, že malo by to byť pod prísnou kontrolou, nie som proti úplnému, nie som proti úplnému zákazu, ale nie som toho veľkým zástancom.
A. Slafkovský, poslanec: (2002-04-03):
J. Migaš, predseda NR SR: Tak aby som to uviedol presne. Čiže budeme hlasovať o bodoch 4, 8, 11 a 12 oddelene, čiže samostatne. Takže najprv hlasujeme o bode č. 4, gestorský výbor odporúča tento bod schváliť. Hlasujeme o bode 4 zo spoločnej správy. Hlasujeme o bode č. 4 zo spoločnej správy, gestorský výbor odporúča schváliť. (Hlasovanie.) Prítomných je 111 poslancov, za 3, proti 67, zdržalo sa 41, všetci hlasovali. Bod č. 4 zo spoločnej správy sme neschválili. Ďalší bod.
Mizík, Stanislav, poslanec NR SR (2018-09-11):
Ďakujem za slovo. Pán Beblavý, toto je škandál, čo ste predviedli. Vy podsúvate názor, že ministerka má nejaký záujem páchať nejakú kriminálnu, polokriminálnu alebo developerskú činnosť. Ja túto ministerku naozaj nemusím, ale takto uraziť ženu, síce slušnými slovami, môže iba darebák. Ja som na strane esávečky, ale takto zákerne biť môže iba darebák. Potvrdil ste svoju značku. Ďakujem.
Šípošová, Janka, poslankyňa NR SR (2015-09-16):
Ak by som mohla poprosiť, pán minister..., páni kolegovia, prosím, pán Lipšic... (Prerušenie vystúpenia predsedajúcou.)
Brocka, Július, poslanec NR SR (2014-07-09):
Pán predseda, dajte hlasovať o tom, že Národná rada prerokuje predložený návrh zákona v druhom čítaní.
Solymos, László, poslanec NR SR (2013-03-20):
Ďakujem pekne za slovo. Nie som psičkár, nie som ani odborník na túto tému, ale po tomto vystúpení pána Hrnčiara, ja si myslím, že nastala chvíľa, pán minister, že by ste mali tento zákon stiahnuť z tohto rokovania. Ďakujem pekne.
Ďuriš Nicholsonová, Lucia, podpredsedníčka NR SR (2018-11-29):
Dve faktické poznámky na vaše vystúpenie. Končím možnosť prihlásiť sa. Pán poslanec Jurzyca.
Jarjabek, Dušan, poslanec NR SR (2014-10-30):
Pani podpredsedníčka, myslím, že v tejto chvíli nemáte pravdu a mali by ste si pozrieť prepis, naozaj to bolo tak chápané, že ste sa pustili do rodiny pána ministra, a to sa naozaj nepatrí. O dôvod viacej, aby ste sa ospravedlnili. (Reakcie z pléna.)
Laurenčík, Milan, podpredseda NR SR (2021-06-15):
Pán poslanec Peter Vons, nech sa páči.
Laššáková, Jana, podpredsedníčka NR SR (2015-06-24):
Ďakujem, pán minister. Zaujmite miesto určené pre navrhovateľov. Teraz dávam slovo spoločnej spravodajkyni z výboru pre ľudské práva a národnostné menšiny poslankyni Lucii Nicholsonovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru. Nech sa páči, pani spravodajkyňa.
Paška, Pavol, predseda NR SR (2012-09-27):
Hlasujeme. (Hlasovanie.) 137 prítomných, 60 za, 77 proti. Návrh sme neschválili a nebudeme pokračovať v rokovaní o tomto návrhu. Pán poslanec Přidal teraz uvedie v prvom čítaní hlasovanie o návrhu pánov poslancov Hudackého, Figeľa a Brocku na vydanie zákona o ochrane subdodávateľov pri verejnom obstarávaní (tlač 195). (Hlasovanie o návrhu poslancov Národnej rady Slovenskej republiky Jána HUDACKÉHO, Jána FIGEĽA a Júliusa BROCKU na vydanie zákona o ochrane subdodávateľov pri verejnom obstarávaní a o zmene a doplnení niektorých zákonov v znení neskorších predpisov , tlač 195.)
Bugár, Béla, podpredseda NR SR (2017-02-14):
Vážené panie poslankyne, vážení páni poslanci, pristúpime teraz ešte k rokovaniu o návrhu na voľbu člena Súdnej rady Slovenskej republiky (tlač 430). Chcem vás informovať, že do začiatku rokovania o tomto bode programu poslanci podali návrh, aby sa táto voľba vykonala tajným hlasovaním. Teraz dávam slovo poverenému poslancovi Martinovi Nemkymu, aby návrh uviedol. (Ruch v sále.) Už to bolo? Nestíham. O psoch? Áno, však budeme hlasovať aj to, čo sme prerokovali, plus ešte tajnú voľbu. Takže (reakcia z pléna) nemusíte. Takže najprv pristúpime k hlasovaniu v druhom čítaní o návrhu skupiny poslancov na vydanie zákona, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov (tlač 261). Prosím teraz pána poslanca Fecka, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 282/2002 Z. z., ktorým sa upravujú niektoré podmienky držania psov v znení zákona č. 102/2010 Z. z. a o zmene a doplnení zákona č. 39/2007 Z. z. o veterinárnej starostlivosti v znení neskorších predpisov , tlač 261.)
P. Minárik, poslanec: (2004-10-26):
Všetky výbory, ktorým bol uznesením č. 1147 zo 7. septembra 2004 pridelený vládny návrh zákona, ktorý máme pod tlačou 843, teda tie výbory, ktoré som citoval v úvode, prerokovali v stanovenej lehote návrh zákona. Gestorský výbor do začatia rokovania o vládnom návrhu, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja, nedostal žiadne stanovisko poslancov Národnej rady, ktoré mu boli podané v súlade s rokovacím poriadkom. K predmetnému návrhu zákona zaujali výbory nasledovné stanovisko. Výbor Národnej rady pre financie, rozpočet a menu rovnako ako výbor pre hospodárstvo, privatizáciu a podnikanie a výbor pre pôdohospodárstvo schváliť návrh s pozmeňujúcimi a doplňujúcimi návrhmi. Ústavnoprávny výbor Slovenskej republiky neprijal platné uznesenie, pretože zaň nehlasoval potrebný počet poslancov. Z uznesení výborov vyplynuli návrhy pre plénum Národnej rady, ktoré máme v bode č. IV. Je ich šesť a všetky sa odporúčajú v správe gestorského výboru schváliť. Rovnako ako gestorský výbor navrhuje schváliť tento návrh zákona s pozmeňujúcimi  a doplňujúcimi návrhmi. Skončil som. Pán predsedajúci, otvorte rozpravu.
Kuffa, Filip, poslanec NR SR (2022-12-05):
Idem aspoň na pár minút, aby bolo možné reagovať.
Kotleba, Marian, poslanec NR SR (2020-04-28):
Pani poslankyňa Zemanová, ja som postrehol, ale to už je taká dlhodobá črta vašej poslaneckej práce, že vy neustále vyzdvihujete oblasť ochrany životného prostredia, čo je, samozrejme, správne a výborné, ja to veľmi vnímam a oceňujem a aj z tohto istého pohľadu, alebo s takouto istou optikou hodnotíte aj programové vyhlásenie vlády, že veľmi je teda za ochranu životného prostredia, kiež by sa to aj reálne tak naplnilo, ale kiež by to aj donieslo reálne, hmatateľné výsledky v podobe zlepšenia či kvality ovzdušia vody, pôdy, to už je jedno. A spomínali ste aj, že teda programové vyhlásenie vlády má za cieľ zvýšenie recyklácie odpadov, to je dobré, všetko super, podporujeme, len v tej súvislosti sa vás chcem spýtať, pani poslankyňa, že ako sa vy pri tomto vašom videní sveta aj programového vyhlásenia vlády vyrovnávate s tým, že táto vláda už dokázala zase posunúť – a len na základe veľmi slabých argumentov – posunúť a odložiť začatie spracovávania, teda zálohovania plastových obalov, lebo podľa mňa nestačí len hovoriť o tom, že áno, chceme chrániť tú prírodu, chceme zlepšovať to životné prostredie, chceme viac recyklácie a potom na základe nejakých nie celkom jasných argumentov odložiť nástup zálohovania plastových obalov. Taká konštruktívna otázka, poprosil by som nejakú konštruktívnu odpoveď. Ďakujem pekne.
Martvoň, Anton, poslanec NR SR (2015-09-24):
Vážený pán predseda, vážené panie poslankyne, páni poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a taktiež aj v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor a výbor pre hospodárske záležitosti. Ako gestorský výbor navrhol ústavnoprávny výbor s tým, aby výbory prerokovali návrh zákona do 9. novembra 2015 a gestorský výbor do 10. novembra 2015. Zo znenia uvedeného návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby Národná rada po všeobecnej rozprave sa uzniesla na tom, že návrh zákona sa prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predseda, prosím, otvorte všeobecnú rozpravu.
A. Belousovová, podpredsedníčka NR SR: (2007-06-20):
Faktické poznámky na vystúpenie pána poslanca Abrhana nie sú. Uzatváram možnosť prihlásiť sa s faktickými poznámkami. A ako ďalší v rozprave vystúpi pán poslanec Micheľ a pripraví sa pani poslankyňa Kramplová. Nech sa páči, pán poslanec, máte slovo.
Kotleba, Marian, poslanec NR SR (2016-03-23):
Ja len veľmi stručne. Budem reagovať na pána poslanca Beblavého. Asi je všetkým známe, že sa osobne veľmi nemusíme, ale tak ako sme povedali mnohokrát, náš klub podporí všetky veci, ktoré sú na prospech veci, bez ohľadu, všetky návrhy bez ohľadu na to, kto ich podáva. Takže v tomto prípade určite podporíme to, aby pán poslanec Beblavý bol zaradený do výboru pre financie a rozpočet. Ďakujem.
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 141 poslancov, za 114, 26 poslancov sa nehlasovalo, jeden, teda sa zdržalo, 1 nehlasoval. Konštatujem, že uznesenie sme schválili. Prosím teraz pána poslanca Farkašovského, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde (tlač 947). (Hlasovanie o vládnom návrhu zákona, ktorým sa mení a dopĺňa zákon č. 516/2008 Z. z. o Audiovizuálnom fonde a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 947.)
Dostál, Ondrej, poslanec NR SR (2022-12-01):
Ďakujem, pán minister, za odpoveď. Ja som rád, že sa tomu venujú nielen tajné služby, ale aj orgány činné v trestnom konaní, a teda by ma ale zaujímalo, že či viete nejako odhadnúť, lebo je to diskutovaná téma a povedzme, že v iných krajinách tie informácie sú, povedal by som, že konkrétnejšie ako informácie, ktoré teraz poskytol pán minister Naď alebo ktoré vy vo svojich vyjadreniach k tejto téme dávate, že či máte aspoň nejakú predstavu, že kedy by tie informácie mohli mať väčšiu mieru konkrétnosti o tom, že čo sa deje a akým spôsobom budú slovenské orgány postupovať.
Laššáková, Jana, podpredsedníčka NR SR (2013-09-03):
Teraz dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Kamenickému. Nech sa páči, pán spravodajca.
Svrček, Miloš, poslanec NR SR (2021-01-13):
Ďakujem za slovo. Pán predsedajúci, poprosím vás, aby ste dali hlas... (Reakcia z pléna. Prerušenie vystúpenia predsedajúcim.)
Muňko, Dušan, poslanec NR SR (2016-10-21):
Pán predsedajúci, dajte, prosím, hlasovať o návrhu zákona ako celku v znení schváleného pozmeňujúceho a doplňujúceho návrhu s odporúčaním gestorského výboru schváliť.
Bugár, Béla, podpredseda NR SR (2016-06-17):
Nech sa páči, prezentujme sa a hlasujme o tomto návrhu. (Hlasovanie.) Prítomných 137 poslancov, za 62, proti 3, zdržalo sa 70 poslancov, nehlasovali 2. Konštatujem, že tento návrh nebol schválený. Preto pristúpime k hlasovaniu o bode 19 z programu, a je to prvé čítanie o návrhu poslanca Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti, tlač 139. Dávam slovo pánovi poslancovi Pčolinskému, aby uviedol hlasovanie. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 139.)
Ďuriš Nicholsonová, Lucia, podpredsedníčka NR SR (2018-12-07):
Aha, okej. Nech sa páči.
Jarjabek, Dušan, poslanec NR SR (2011-02-01):
Ďakujem veľmi pekne za slovo, pán predseda. Ja mám iba jednu vetu. Pani ministerka za SDKÚ, menej nenávisti a nenávistnosti by vám asi viac svedčalo. Ďakujem za pozornosť.
Laurenčík, Milan, podpredseda NR SR (2022-02-02):
Ďakujem, pán poslanec. Prosím, zaujmite miesto pre navrhovateľov. Ja teraz dávam slovo spoločnej spravodajkyni z výboru pre kultúru a médiá, pani poslankyni Jane Vaľovej, aby informovala Národnú radu o výsledku rokovania výborov o tomto návrhu zákona a aby odôvodnila návrh, ako aj stanovisko gestorského výboru. Pani poslankyňa, nech sa páči, máte slovo.
R. Fico, poslanec: (2004-12-07):
Chcem požiadať poslancov Národnej rady Slovenskej republiky, ktorí sa budú rozhodovať o tom, koho zvoliť za predsedu Najvyššieho kontrolného úradu, aby zvážili všetky informácie, ktoré sa týkajú nášho kandidáta na tento post pána Ing. Pavla Pavlisa. Išli sme cestou navrhnutia kandidáta, ktorý nie je vysoký stranícky funkcionár, nie je poslancom Národnej rady a má svoje skúsenosti z kontrolnej činnosti cez Fond národného majetku ako člen dozornej rady. Ide o človeka, ktorý podľa nášho názoru by vynikajúcim spôsobom zastával tento post. Preto prosím tých poslancov Národnej rady, ktorí nie sú ešte pevne rozhodnutí, aby zvážili túto krátku informáciu a pokiaľ to je možné, podporili kandidáta pána Ing. Pavla Pavlisa. Teraz mi dovoľte jeden návrh procedurálny, ten sa týka kandidáta poslaneckého klubu strany Smer na post podpredsedu Najvyššieho kontrolného úradu. V dobrej viere poslanecký klub strany Smer predložil návrh na voľbu za podpredsedu pána Ing. Vladimíra Císara. Ak si pozriete jeho životopis, zistíte, že je to naozaj človek mimo akýchkoľvek politických štruktúr, dokonca dnes pracuje aj na Európskom dvore audítorov ako atašé v kabinete člena Európskeho účtovného dvora za Slovenskú republiku, predtým dlhé roky pracoval na Najvyššom kontrolnom úrade Slovenskej republiky. Čiže spĺňa všetky predpoklady na túto funkciu. Zdá sa však z rokovaní, ktoré prebehli, že v prípade pána Císara nie je ani len teoretická šanca, že by mohol byť zvolený na tento post. A nechceme ho vystaviť takejto nepriaznivej situácii, preto, ak dovolíte, pán predseda, v mene poslaneckého klubu strany Smer sťahujem návrh na pána inžiniera Císara, pokiaľ ide o voľbu na podpredsedu Najvyššieho kontrolného úradu. (Hlasy z pléna.) Tak urobíme to v priebehu jednej minúty v podobe, že sťahujeme tento návrh, chcel som tento návrh teraz dať, takže do voľby tento návrh bude urobený písomne predsedovi Národnej rady. Ďakujem pekne.
Kuffa, Štefan, poslanec NR SR (2014-06-12):
Pán predseda, ani ja nebudem machrovať, dovoľte mi, aby som prečítal to hlasovanie. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, poslanec NR SR (2016-06-07):
Ďakujem pekne. No kolegovia, prežil som väčšinu života, keď krivé obvinenie bolo trestným činom, keď ohováranie bolo trestným činom, keď krivá výpoveď bola trestným činom. My v parlamente máme tú vymoženosť, máme idemnitu, to znamená, nenesieme trestnú zodpovednosť, za čo povieme, a som prívržencom tohto nášho oprávnenia, lebo naozaj si myslím, že v spoločnosti je potrebné prekonávať niekedy formálne obmedzenia a práva a vyslovovať podozrenia aj v parlamente, aj keď možno úplne nemáte k dispozícii ako dostatočné dôkazové materiály. Ale tak bezočivé, tak bezočivé zneužívanie tohto inštitútu, ako to predvádzate vy, pán poslanec, je úplne zrejmé, prečo to robíte. Ide predsa o vec, ktorá má minimálne tri roky a pokiaľ nedošlo k tomu, že vznikli vážne podozrenia voči vám, že ste bielemu koňovi predali firmu, aby ste urobili kolosálny, kolosálny daňový podvod, dovtedy pre vás pán Kaliňák existoval v iných súvislostiach. To ste vy, pán Matovič. Vy ste človek, ktorému niekto dával 20 miliónov, aby SMER-u ste neviem čo urobili. Tu ďalšiemu koaličnému partnerovi ste vysypali nedávno ešte striekačky s prípadnými drogami na hlavu a už o tom všetkom, čo ste, ďalšieho ste nahrávali s cieľom politicky vydierať. Toľko chrapúnskych spôsobov, ktoré ste vniesli do bežnej ľudskej politickej komunikácie, to je skutočne podľa môjho názoru vo svetovom meradle veľmi zaujímavé. Mimochodom tieto veľké milióny, ktoré ste tu teraz vysypali, to je zaujímavé porovnať s tým, prednedávnom predsa rovnako dramaticky ste vysvetľovali, ako Fico odniesol 500 miliónov do daňového raja, do Belize, čiže v tých sieťkach Fico niesol tie peniaze do daňového raja. To je niečo neuveriteľné, čo si dovoľujete, pán poslanec, a kam tú chrapúnskosť viete, až do akej dokonalosti... (Prerušenie vystúpenia časomerom. Potlesk.)
Blaha, Ľuboš, podpredseda NR SR (2023-12-18):
Pán poslanec Jozef Hajko.
Mazurek, Milan, poslanec NR SR (2016-09-22):
Vážený pán predsedajúci, vážení členovia vlády, milé kolegyne, kolegovia, dovoľte mi, aby som podal nasledovnú interpeláciu na ministra školstva, vedy, výskumu a športu pána Petra Plavčana. Vážený pán minister, v súlade s čl. 80 Ústavy Slovenskej republiky a § 129 zákona o rokovacom poriadku si vám dovoľujem podať nasledovnú interpeláciu. Dňa 31. augusta 2016 skončil pracovný pomer profesorovi politológie na Prešovskej univerzite v Prešove Štefanovi Surmánekovi. Dôvodom na nepredĺženie pracovnej zmluvy dekanom Filozofickej fakulty tejto univerzity bol fakt, že profesor Surmánek kandidoval vo voľbách do Národnej rady za stranu Kotleba – Ľudová strana Naše Slovensko. Dekan Filozofickej fakulty pán Vasil Gluchman si nechal opakovane vypracovávať posudky na publikáciu o cigánskych komunitách, ktorej autorom je daný profesor, s cieľom znevážiť jeho akademickú prácu a cenzurovať túto publikáciu. Až na opakovaný pokus dosiahli ním vyžiadané posudky očakávaný výsledok a dekan nariadil publikáciu stiahnuť z univerzitnej knižnice. Dekan Gluchman zriadil v snahe prepustiť profesora Surmáneka tzv. etickú komisiu, ktorá sa ale v zákone o vysokých školách nespomína. Rovnako zriadil disciplinárnu komisiu, ktorá prešetrovala činnosť daného profesora. Zákon o vysokých školách ale neumožňuje zriaďovať disciplinárnu komisiu pre vyšetrovanie pedagogických pracovníkov. Uznesenia prijaté týmito komisiami poslúžili dekanovi ako zámienka pre nepredĺženie pracovnej zmluvy profesorovi Surmánekovi. V nadväznosti na dané informácie chcem položiť nasledovné otázky. Otázka číslo jeden: Akým právom zriadil dekan Filozofickej fakulty Prešovskej univerzity tzv. etickú komisiu, keď zákon o vysokých školách č. 131/2002 Z. z. žiadnu takúto inštitúciu nespomína? Otázka číslo dva: Akým právom zriadil dekan Filozofickej fakulty Prešovskej univerzity disciplinárnu komisiu, ktorá prešetrovala pedagogického pracovníka, keď to zákon o vysokých školách neumožňuje? Otázka číslo tri: Z akého dôvodu dekan Filozofickej fakulty nariadil stiahnuť z Univerzitnej knižnice predmetnú publikáciu o cigánskych komunitách, keď zákon o vysokých školách v § 4 zaručuje slobodu vedeckého bádania, výskumu, vývoja, umeleckej a ďalšej tvorivej činnosti a zverejňovanie ich výsledkov? Ďakujem.
Bugár, Béla, podpredseda NR SR (2019-02-18):
Nech sa páči, prezentujme sa a hlasujme. (Hlasovanie.) Prítomných 105 poslancov, za 43, proti 62. Konštatujem, že Národná rada nevyslovila nedôveru členke vlády Slovenskej republiky Martine Lubyovej. Ďakujem za účasť. (Potlesk.) Ďakujem za účasť a vyhlasujem 42. schôdzu Národnej rady Slovenskej republiky za skončenú. (Rokovanie 42. schôdze NR SR sa skončilo o 21.21 hodine.)
Bittó Cigániková, Jana, poslankyňa NR SR (2023-06-23):
Budem veľmi stručná. Tento návrh zákona zavádza kritériá kvality, na základe ktorých a len v prípade, že budú splnené, môže dostať sektor 200 mil. eur navyše, lebo zákon, ktorý sme v decembri schválili, hovorí o 0,5 % navyše za poistenca štátu v prípade, že budú splnené kritériá kvality. Tie sa ale v decembri neschválili vďaka pozmeňováku Mareka Krajčího a dnes ich teda schválime. Vďaka týmto kritériám, áno, je pravda, dostanú aj poisťovne peniaze navyše, bavíme sa o maximálnej sume okolo 24 a 25 mil. eur pre obe súkromné poisťovne zo 7-miliardového balíku, ale opäť a len v prípade, ak bude zvýšená bezpečnosť pacienta, ak, ak sa zlepší zdravotná starostlivosť, dostupnosť, ak bude garantovaná, signatári sa podpísali takisto pod záväzok, že bude 40 % v prvom roku objednaných na konkrétny termín, v druhom roku 60 % takisto pod záväzok, že sa bude zvyšovať počet ľudí, ktorí budú chodiť na preventívne prehliadky, čo zachraňuje životy, takisto to rozdelili presne na roky, že sa bude viac využívať digitalizácia, elektronizácia napríklad... napríklad ILAP, ktorý ušetrí desiatky miliónov eur oveľa viacej, ako si teoreticky môžu vyplatiť poisťovne. Nepodporením týmto zákona neurobíte nič iné, len zablokujete možnosť, aby do sektoru išlo 200 mil. eur v čase, keď to je veľmi potrebné, a zablokujete možnosť, aby, a motiváciu, aby sektor aj zdravotné poisťovne konali v prospech poistencov, a to by bolo, to by bola veľká škoda.
Zmajkovičová, Renáta, podpredsedníčka NR SR (2012-08-02):
Pani poslankyňa Vaľová.
Pellegrini, Peter, predseda NR SR (2023-11-22):
Ďakujem veľmi pekne, pán poslanec. (Zaznievanie gongu.) Vážené panie poslankyne, vážení páni poslanci, chcem požiadať každého, kto sa chce zúčastniť hlasovania, aby sa vrátil do rokovacej sály. Ešte predtým, ako začneme hlasovať, má procedurálny návrh pán poslanec Hlina.
Kollár, Boris, predseda NR SR (2021-09-28):
Pán poslanec Kuffa, môžem vás pekne poprosiť? Nie že ste ticho, ale vyrušujete, prosím pekne, keď chcete, tak choďte naozaj s pánom poslancom, choďte dozadu, do kaviarne, buďte taký dobrý, naozaj, nenarúšajte to, vidíte, je, je z toho vyrušený, konsternovaný (smiech v sále), prosím vás pekne... (Prerušenie predsedajúceho rečníkom.)
Kondrót, Maroš, poslanec NR SR (2022-02-25):
Ďakujem pekne, pán predsedajúci. Vážený pán predseda zahraničného výboru, milý Marián, ďakujem ti veľmi pekne za veľmi triezve, odborne zdatné zhrnutie problematiky a postoja tak SMER-u – sociálnej demokracie, ako aj, verím, celej Národnej rady k problematike a k návrhu uznesenia, ktoré tu riešime. Odsudzujeme agresiu, akúkoľvek agresiu, čiže aj teraz túto ruskú. Odsudzujeme porušenie medzinárodného práva vždy. A chcem takisto vyjadriť poďakovanie a taký obdiv slovenskému národu, ktorý okamžite začal reagovať a okamžite nielen protesty, ale aj zbierky a konkrétna pomoc najmä starostov, primátorov na východnom Slovensku, ale aj v iných častiach Slovenska, ktoré pripravujú konkrétnu pomoc ľuďom, ktorí to potrebujú. A v tejto súvislosti mi nedá nepovedať a zareagovať na slová o tom, že treba dodávať zbrane Ukrajine, amerického vojnového štváča Osuského. Ja som proti tomu, aby sme dodávali zbrane Rusom, ktorými budú zabíjať Ukrajincov. Som proti tomu, aby sme dodávali zbrane Ukrajincom, ktorými budú zabíjať Rusov, prípadne komukoľvek iné zbrane na zabíjanie príslušníkov iného národa. V tomto smere nám zostáva len oceniť prístup Nemecka, ktoré ponúklo prilby a, samozrejme, finančnú a inú pomoc. Ďakujem.
Žitňanská, Lucia, poslankyňa NR SR (2015-09-24):
Áno, je to paradox, že práve zákon o tvorbe zákonov, nazvem ho takto pracovne, ktorý má prispieť k skvalitneniu legislatívneho procesu, prijímame v situácii, keď nie je zladený s rokovacím poriadkom Národnej rady, ktorý je predkladaný na tej istej schôdzi. Iste môžete povedať, že v rámci druhého čítania, ale je pre mňa veľmi nepochopiteľné, že vládna väčšina, vláda a parlament proste nevedia prísť s jedným solídnym riešením tak, že paralelne a naraz vláda predkladá zákon o tvorbe zákonov a parlament predkladá rokovací poriadok, ktoré sú zladené. O to viac, že sme v situácii, že vládna väčšina a vláda je jedna strana. Kedy je lepšia príležitosť proste toto urobiť dobre, ako nie v takejto situácii? Ďakujem.
Pellegrini, Peter, predseda NR SR (2015-05-14):
Prezentujme sa a hlasujme. (Hlasovanie.) Prítomných 134 poslancov, za hlasovalo 79, proti bolo 10, zdržalo sa 45. Návrh sme schválili.
Glváč, Martin, podpredseda NR SR (2017-12-06):
Poslanec Galko.
Kotleba, Marek, poslanec NR SR (2020-04-24):
Ďakujem pekne. Pán poslanec Blanár, ja by som len chcel reagovať na jednu vec ohľadom toho vyhlásenia, že tento dokument je naozaj verejný a môže si ho prečítať ktokoľvek a zdá sa mi dosť nešťastne napísaný, lebo je tam veľa rôznych inotajov, prípadne nejakých anglických výrazov, a jednoduchý človek by naozaj tento dokument musel študovať so slovníkom či už anglickým, alebo cudzích slov. Čiže do budúcna, prosím vás, používajte tam také výrazy, keď budete takýto projekt ak iný spracovávať, aby ho naozaj každý porozumel, prípadne s nejakou menšou pomôckou. Ale niektorým tým výrazom naozaj tí ľudia neporozumejú a príde mi to, že tento dokument je určený pre nejaký jazykovedný ústav skôr. Ďakujem pekne.